Hønefoss idrettspark

Hønefoss idrettspark  er en idrettsarena beliggende i friluftsområdet Schjongslunden, på Sørsiden i Hønefoss. Stadionet har i hovedsak vært benyttet som hjemmebane for fotballklubben Hønefoss Ballklubb (HBK) og idrettsarena for friidrettsklubben Ringerike friidrettsklubb.

Arenaen ble oppført i 1949, og har senere blitt utvidet med et tribuneanlegg med overbygg på den ene langsiden. På den andre langsiden finnes en enklere tribune i treverk. Ny fotballbane med kunstgress ble anlagt vinteren 2008/2009, og to nye tribuner oppført. Fotballbanen ble dermed flyttet ca. 70 meter østover. Den nye arenaen heter AKA Arena.

Tilskuerrekorden i Hønefoss idrettspark ble satt den  25. mai 2010 og er på 4256 tilskuere, i kampen mellom Hønefoss og Brann. Hønefoss vant kampen 2-0.

Anlegget inneholder også flerbrukshallen Hønefoss Arena og Schjongshallen, med kunstisbane for ishockey.

Se også 
 AKA Arena

Eksterne lenker 
 
 

Fotballstadioner i Viken
Tidligere skøytearenaer i Norge
Sport i Ringerike
Hønefoss
Etableringer i 1949
1949 i Norge
Artikler i skøytesportprosjektet
Byggverk i Ringerike